kont, daou zevez goude, o tremen eno eun nebeudig euriou42 hepken, euriou  ken buhezeg, ken leun, ma z int a-walh da rei da anaoud ar pez a oe teñzoriou  he ene hag ar zoursenn euz he vertuziou. Gwennig ! He hano, ha na lavar ket  deom a-hend all, dre ar pez en-deus a guzed evid kalz a dud, eur weledigez  hlan e-barz eun neñvou digohenn, pe gwagennou skeduz en eur mor a beoh ?  Gwennig ! Kleved a reer eur zon chweg en hano-ze, ha ne weler ket ar pez a ra  dezañ beza ker mad. Ema choaz er spered ha kerkent e teuer da zoñjal el  laboused klevet o kana en eur hoad, el leh maz eer da glask êr fresk an nevezamzer.  Felloud a  ra din rei deoh da houzoud penaoz ema r vro en hini e tremenas  an nebeudig euriou souezuz-se.  Bourh Beuzeg, gand e dour koz, kelhiet gand eur guchennig tiez toet gand  plouz, a zo bepred en e zav. Beza ema war-dro eun hanter leo dioh tevenn  Porspiro, el leh ma kreder e vevas ar werhez yaouank.  Neus ket kalz a dra da weled e bourh Beuzeg. Hogen, pa ziskenner ahano  evid mond etrezeg ar mor e treuzer eur hoad gwez pin, dilerh koajou braz en  em lede, bremañ ez eus meur  a gant vloaz, war an aochou-ze leun a gerreg. Eno  koueriaded an amzer-ze yee war-lerh ar moh gouez beteg en o zoullou kuzeta.  Ar hoajou-ze a yoa a-zioh riboulou leun a drêz, ar re, da zeiziou skeduz an  hañv, a lugerne evel eun dousier43 alaouret war behini tarziou glaz ar mor a  deu da vervel en eur stoufad44 eonenn. Hirio ez eus nebeud a wez eno ; en o leh  e kaver parkadou lann, dezo bleun melen evel an aour, balan ha brug ; hag e  heller, dar pardaez, kredi eo Gwennig a  douch outo gand he zreidigou noaz, pa  weler anezo o krena dindan an êzenn fresk. Ma ne gaver ket ar gwez sapr,  heñvel ouz pilierou iliz-veur eun eskopti, eo marteze abalamour Gwennig ne  fell mui dezi kaoud nemed an neñv evid toenn.  Ne weler mui kennebeud ar moh gouez ; ar zaout du bremañ, saout BreizIzel, ker mad da lesa45, eo a bign ar gwenojennou riskluz, o peuri brug ruz an  tevenn ; degaset vezont dar verouri gand ar mesaer, a ra de skourjez strakal e  korniou distro  an hentchou leun a hekleo.  E-keñver, setu pleg-vor Douarnenez, azaleg Beg-ar-Raz beteg Beg-ar-Havr,  digor frank dal laonennou mor, a freuz en eun doare ken plijaduruz en hañv  ma kredfed a-boan int an heveleb re a groz ker spontuz e nozveziou teñval miz  du ; miz du, ar miz dreist-oll euz ar spont, miz ar peñseou, ha miz Gwennig  ivez.  E gwirionez, er miz-se eo e teuas da Vreiz-Izel ; ha Doue a falvezas dezañ e  tiskennje e zervicherez yaouank el leh-mañ dre ar burzud  a dlie beza ar mêndiazez euz he santelez.  Ar Saxoned krabanuz a yee atao war a-raog ; ha tud Breiz-Venr a zerede avandennadou war-zu Arvor, an hini a deue da veza o mamm-vro nevez. Evelse e pignas Gwennig hag he herent war al lestrig a dlie o degas en or bro.  euriou: eurveziou.  eun dousier : ?  44 eur stoufad : eur stouv (?)  45 lesa : lêza (?)  42  43